OpenLLM-France/wikimedia huggingface dataset:
# Scolymus hispanicus

Scolymus hispanicus :
| Scolymus hispanicus ||
| Classifica scentifica ||
| Regnu | Plantae |
| Divisione | Tracheophyta |
| Sottudivisione | Spermatophytes |
| Ordine | Asterales |
| Famiglia | Asteraceae |
| Generu | Scolymus |
| Nome binuminale ||
| Scolymus hispanicus Carl Linnaeus, 1753 ||
Scolymus hispanicus hè una spezia di pianta chì face parte di a famiglia di l'Asteraceae.

## Descrizzione

Scolymus hispanicus, ancu cunnisciutu sottu u nome di cardu di Spagna, hè una pianta erbacea vivace appartinendu à a famiglia di l'Asteraceae. Si distingue da e so casce spinose è i so fiori di culore giallu vivu. 'Ssa spezia pò aghjunghje un'altezza da 30 à 100 centimi è pussede un picciolu drittu è ramificata.

## Ripartizione

Scolymus hispanicus hè originariu di a penisula iberica, induv'ellu hè largamente spartu. Omu u trova ancu in certe rigione da u sudu di a Francia, di l'Italia è di l'Africa suprana. 'Ssa pianta priferisce e terre asciutte è pitricose, è hè à spessu prisente in e pratuline, a buscaglia è e zone custiere.
Scolymus hispanicus hè prisente in Corsica.

## Biolugia

U cardu di Spagna hè una pianta resistente chì s'adatta faciule à cundizione ambientale difficile. Pussede un sistemu di radiche prufondu chì li permette di coglie l'acqua è i nutrimenti necessarii ancu in terra povera. E so foglie zimbrunute sò un adattamentu per pruteghje si contru à l'animali erbivori.
A fiuritura di u Scolymus hispanicus hà locu da maghju à lugliu. I so fiori gialli sò ragruppati in capulini è attiranu l'insetti inamacatori tali l'ape è e farfalle. I granelli sò spergugliati da u ventu, ciò chì cuntribuisce à a prupagazione di a spezia.

## Tassonumia

Scolymus hispanicus hè ancu cunnisciutu sottu à i sinonimi seguenti : Scolymus maculatus, Scolymus grandiflorus è Scolymus hispanicus var. grandiflorus. 'Ssi nomi sò stati usati in u passatu per designà variazione di 'ssa spezia, ma sò avale cunsiderati cum'è sinonimi.

## Cunsirvazione

U cardu di Spagna hè una pianta cumuna è largamente sparta in a so area di ripartizione. Bench'ellu ùn sia micca cunsideratu cum'è minacciatu, certe pupulazione ponu esse affittate da a distruzzione di u so ambiente per causa di l'urbanisazione è di l'agricultura intensiva. Hè impurtante di prisirvà e zone naturale induve 'ssa pianta cresce cù u fine di garantisce a so sopravvivenza à longu andà.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Note

* ↑ Jeanmonod & Gamisans (2013).

## Altri prugetti

* Scolymus hispanicus annantu à Wikimedia Commons.
# Archera

L' Archera hè una apartura in a facciata in petra d'un casteddu o d'una torra di difesa, par pudè tirà (par asempiu d'archibusgia) è ussirvà fora. Issa apartura t'hà a forma d'una sfetta o d'un tafonu quatratu. Issu tipu d'apartura hà cuminciatu à vede si - ma raramenti - in i bastimenti furtificati di u XIIesimu seculu eppò hè divintatu moltu più cumunu in u XIIIesimu seculu.

## L'archera in Corsica

L'archera pò essa ussirvata in i torri di difesa di Corsica, com'è a casa di Samperu Corsu in Vicu, annantu à a cumuna si Santa Maria è Sichè. Hè suventi assuciata à un piumbatoghju.
* Una archera annantu à casa di Samperu Corsu in Vicu
* Una archera quatrata in Vicu, annantu a facciata di una casa

## Rifarenzi

* Leandri, Franck è Chabot, Laurent (2003). Monumenti di Corsica - Monuments de Corse Edisud. Aix-en-Provence. (in francesu)

## Da veda dinò

* u piumbatoghju
# Architittura

L'architittura hè a scenza - o, suvent'è certi, l'arti - d'urganizà u spaziu ind'eddu vivi l'essaru umanu. Di manera più simplici, si po dì chè l'archittitura cuncerna principalmenti u cuncipimentu è a custruzzioni di l'immobuli è di i zoni custruiti.

## Difinizioni

In u 1780 - Etienne-Louis Boullée: Chì hè l'Architittura? Forsi l'aghju da difiniscia, incù Vitruvio, com'è l'arti di custruiscia? Certamenti micca.
In u 1781 - Suvent'è Francescu Milizia: L'Architittura hè l'arti di fabbricà.
In u 1923 - D'appressu à Le Corbusier: L'Architittura hè u ghjocu sapienti di i volumi sottu à a luci.

## Storia

* Architittura egizziana
* Architittura assiru-babilunesa
* Architittura di l'estremu urienti
* Architittura greca
* Architittura rumana
* Architittura bizantina
* Architittura rumànica
* Architittura islamica classica
* Architittura gotica
* Architittura barocca
* Architittura di u Seculu 18
* Architittura di u Seculu 19
* Architittura di u Seculu 20

## In Corsica

In Corsica, esisti un tippu particulari d'archittitura, chì si chjama l'orriu. L'orrii i più cunnisciuti sò l'orriu di Chera è l'orriu di i Canni.

## Da vede dinò

* Walter Gropius
* Frank Lloyd Wright
* Ignazio Bertola
* Ziqqurat
* Ordine architetturale
# Archimede

'Ssu artìculu hè in custruzzione. Pudete cuntribuisce à a so redazzione.
Archimede (natu in Siracusa 287 AC-212 AC) hè statu un matematicu è fisicu, u più impurtante di l'antica Grecia e di la storia.
ave inventa u numaru pi (3,14)
# Archiulugia

L'archiulugia (o archeologia) hè una scenza umana chi ha par oggettu u studiu di i scavi è i tracci matiriali chi sò stati lasciati da l'omini: uggetti, bastimenti, siti... Par issu travagliu, l'archiulogu ha à a so disposizioni parechji mezi com'è i travagli rializati annantu u tarrenu: i scavi), i travagli fatti in u laburatoriu (C14, dendrucrunulugia, etc.) e evintualmenti, i testi cuntimpuranei di i vestighi studiati. Incù l'aiutu di issi mezi, l'archiulogu analyzeghja u matiriali pruduttu da l'omu in u scopu di diterminà i rilazioni di l'omu incù u so ambienti.

## L'archiulugia in Corsica

A Corsica hè ricca di numerosi siti archiulogichi. Si po mintuvà particularmenti: Filitosa, Cauria, u Monti Revincu, induva si poni truvà parechji stantari e toli. Per i tempi piu vicini a noi, Aleria, anziana citta romana, e un logu spezialmente riccu .

## Da vede dinò

* Epigrafia
# Arcimulu

'Ssu artìculu hè in custruzzione. Pudete cuntribuisce à a so redazzione.
L'arcimulu :
| Equus hinny ||
| Classificazione scientifica ||
| Regnu | Animalia |
| Phylum | Chordata |
| Classa | Mammalia |
| Ordine | Perissodactyla |
| Famiglia | Equidae |
| Generu | Equus |
| Spezia | hinny |
| Nome binuminale ||
| Equus hinny/Equus hinnus ||
L'arcimulu (Equus hinny o Equus hinnus) hè un mammiferu inghjennatu da un'asina (una sumera) è un cavallu. L'inversu, vene à dì u mammiferu inghjennatu da una ghjumenta (una cavalla) è un asinu (un sumere), hè chjamatu mulu (Equus mulus).
# Arcipelagu toscanu

L'Arcipelagu toscanu hè furmatu da un gruppu di setti isuli maiori, di i quali a più grandi hè l'isula d'Elba, incù parechji più minori, rilievi sottumarini è scogli situati trà a terraferma Tuscana è a Corsica. L'arcipelagu hè bagnatu da quattru mari: u Mari Liguru à nordu di l'isula d'Elba, u canali di Piumbinu à livanti, u mari Tirrenu à sudu è u canali di Corsica à punenti di i costi elbani. U canali di Corsica è u canali di Piumbinu poni essa cunsidarati com'è bracci di mari di culligamentu trà u Mari Liguru è u Mari Tirrenu, rispittivamenti à punenti è à livanti di l'isula d'Elba.

## Isuli

L'isuli maiò sò:
| Isula | km² | Pupulazioni |
| isula d'Elba | 224 | 32.043 |
| isula di u Gigliu | 24 | 1.439 |
| isula di Capraia | 19 | 410 |
| isula di Monticristu | 13 | 2 |
| isula di Pianosa | 10 | 0 |
| isula di Gurgona | 2 | 147 |
| isula di Giannutri | 3 | 13 |
| Tutali: | 295 km² | 34.054 |
L'isuli minori sò:
* Isula di Palmaiola
* Isula di Cerboli
* Formichi di Grosseto
I rilievi sottumarini è i scogli affiuranti sò:
* Argentarola (Monti Arghjintariu)
* Furmicula di Buranu
* Isula Rossa (Monti Arghjintariu)
* Isulottu (Monti Arghjintariu)
* Scogliu d'Africa o Furmicula di Monticristu
* Rilievi sottumarini di a Meloria
* Rilievi sottumarini di Vada
L'isulotti è i scogli affiuranti vicinu à l'isuli sò:
* Formichi di Capraia (Isula di Capraia)
* Isula di a Praiola o Peraiola (Isula di Capraia)
* Scuglionu di Capraia (Isula di Capraia)
* Scogliu di u Gattu (Isula di Capraia)
* Scogliu di a Manza (Isula di Capraia)
* Scogliu di l'Ògliera (Isula d'Elba)
* Formichi di a Zanca (Isula d'Elba)
* Scugliettu di Portuferraiu (Isula d'Elba)
* Isula di i Topi (Isula d'Elba)
* Isulottu d'Ortanu (Isula d'Elba)
* Isuli Gemini (Isula d'Elba)
* Scogliu Remaiolu (Isula d'Elba)
* Isula Curbella (Isula d'Elba)
* Scogliu di a Triglia (Isula d'Elba)
* Isolottu di a Scarpa (Isula di Pianosa)
* Isolottu di a Scola (Isula di Pianosa)
* I Scoli (Isula di u Gigliu)
* Isula di a Cappa (Isula di u Gigliu)
* Scogliu di u Corbu (Isula di u Gigliu)
* Faraglionu di l'isula di u Gigliu (Isula di u Gigliu)

## Gallaria di imaghjini

* L'Enfola, Elba
* Scaglieri, Elba
* Cala Giovanna, Pianosa
* A spiaghja di i Cannelle, Gigliu
* A costa di Giannutri
* Gurgona vista da u mari
* U Palazzu di a Specola à Pianosa
* Villa di San Martinu, Portuferraiu
* U borgu tipicu di Capoliveri

## Fonti

'Ss'articulu pruveni in parti o in tutalità da l'articulu currispundenti di a wikipedia taliana.

## Da veda dinò

* Italia
* Tuscana

## Liami

* http://www.legambientearcipelagotoscano.it
* Isole Toscana Archiviu 2008-05-09 at the Wayback Machine Purtali didicatu à l'archipelagu.
* Parcu Naziunali Archipelagu Tuscanu
# 20 di ghjugnu

U 20 di ghjugnu hè u 171esimu ghjornu (u 172esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Siliveriu.
Siliveriu era un Talianu di Frosinone, in a pruvincia di u Laziu. Era u figliolu di u diacunu Ormisdra chì ghjè statu papa da l'annu 514 à l'annu 523.
Era l'epica chì i Bizantini, cumandati da u generale Belisariu, pruvavanu à caccià i Goti da l'Italia. L'annu 536, i Goti eranu in Roma. U so rè fece papa à Siliveriu, ciò chì dispiacì assai à un diacunu chjamatu Vigiliu chì vulia ellu u postu.
Quandu Belisariu hà occupatu a cità di Roma, Vigiliu si hè fattu bellu cun ellu. Un ghjornu, l'hà fattu vede un falzu scrittu duve Siliveriu prumettia à u rè di i Goti di apreli a porta Asinaia per ch'ellu possi ricunquistà a cità. Allora, Belisariu hà esiliatu à Siliveriu in Turchia è hà fattu papa à Vigiliu.
Siliveriu hè vultatu subitu da Turchia chì, i veschi di l'Asia avianu ottenutu da l'imperatore Ghjustinianu ch'ellu fussi ghjudicatu una seconda volta. Ma, in Roma, Vigiliu era putente. E' Siliveriu fù cundannatu una seconda volta è mandatu in l'isulottu di Palmaria, in u golfu di Saetta, di punta à Roma. Dicenu chì custì l'anu datu à manghjà u pane di a tribulazione è à beie l'acqua di l'angoscia. Muria qualchì mese dopu. Era u 20 ghjugnu 538.
Etimolugia: da u lat. "silva" (furesta).
Casate: Silvieri.
Nomi: Fester, Jelvestr, Sailbheastar, Sila, Silane, Silas, Siliveriu, Silivestru (per Silivestru papa ancu ellu, 319-337, cf u 31 dicembre), Silouan, Silva, Silvaine, Silvana, Silvane, Silvano, Silvère, Silverio, Silvester, Silvestre, Silvestro,Silvestru, Silvia, Silviane, Silvin, Silvina, Silvino, Silvio, Silvius, Sylvain, Sylvaine, Sylvan, Sylve, Sylvère, Sylvester, Sylvestre, Sylvette, Sylvie, Sylvin, Sylvius, Vester.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 20 di lugliu

U 20 di lugliu hè u 201esimu ghjornu (u 202esimu ghjornu s'è l'annata hè bisesta) di u calendariu gregorianu.

## Morte

* Leone XIII (2 di marzu 1810-20 di lugliu 1903), 1898

## Celebrazione
### I Santi

Santu Elia. Santa Margherita.
Elia hè u prufetu di l'Anzianu Testamentu chì campava in u regnu ghjudeu, à u nordu di a Palestina, versu l'annu 800 nanzu à Cristu. A so storia hè conta in i libri di i Rè.
Era u predicadore di u monoteisimu, a fede in un solu Diu. Hè u più famosu di i prufeti. D'altronde u so nome vole dì "diu". Sceltu da Diu per cunvince u populu di Israel di abbandunà e credenze in Baal è Astartè, Elia fece parechji miraculi.
Nantu à u monte Carmelu, hà sbugiardatu u preti di i falzi dii. Persecutatu da a regina Iesabel, si hè ritiratu in u desertu. Dopu à avè prufetizatu u sterminiu di a razza d'Acchab, hè cullatu in celu nantu à un carru di focu, lasciendu à Eliseu per cuntinuvà a so opera.
A' l'epica di Ghjesù, ci sò chì credianu chì San Ghjuvan Battista era Santu Elia, vultatu nantu à a Terra per annunzià a ghjunta di u Messie.
Etimolugia: da l'ebreu "eli" (diu).
Nomi: Elia, Eliane, Elias, Elie, Eliet, Eliette, Ely.
Detti: e linguaccie cunsiglianu di ùn dumandà à a Petra di Verde sì Elia hè maschju o femina.
Di e numerose Margherite scritte à u Martirologu rumanu, una serebbi stata cacciata da a lista ufficiale di i santi: quella festighjata da a Chjesa latina u 20 lugliu.
Margherita hè nata è morta in Antiocca, in a seconda medità di seculu terzu. Dicenu ch'ella era figliola di un prete di Giove, messa for di casa da u babbu per essesi fatta cristiana. U prefettu rumanu si ne era innamuratu, ma ella ùn volse esse a so donna. Allora, l'anu flagellata, appesa pè i capelli, li anu strappatu e carni cù e teneglie, l'anu brusgiata, lampata in l'oliu bullente, è po l'anu scapata.
Una legenda conta chì, prima ch'elli a scapinu, era ghjuntu u diavule cù a forma di un dragu è a si avia ingullita cruda. Ella purtava sempre una piccula croce è, cù issa croce, apre u corpu à u dragu, sorte, u strangole cù a so cinta, è u lampa in mare.
Etimolugia è nomi: cf u 12 ghjennaghju.
Arti: numerosi sò i pittori chì anu riprisentatu à Santa Margherita d'Antiocca. Raffaellu avia fattu dui quadri: unu pè u rè di Francia, Francescu Primu, si trova in Parigi à u Louvre, l'altru hè à u museu di Vienna.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# 20 di ghjennaghju

U 20 di ghjennaghju hè u 20$^u$ ghjornu di l'annu in u calendariu gregurianu. Restanu 345 ghjorni à a fine di l'annu (346 sì hè bisestile).

## Morti

* 1993 - Audrey Hepburn, attrice britannica

## Celebrazioni
### Santi

Santu Bastianu. Santu Fabianu
Bastianu serebbi un Milanese marturiatu in Roma un 20 ghjennaghju è sepoltu in e catacombe di a via Appia.
Era digià onuratu da dui seculi quandu, à u seculu sestu, hè nata una legenda.
Secondu issa legenda, Bastianu era un bellu ufficiale chì passava u so tempu à succorre e vittime cristiane di a persecuzione urganizata da l'imperatore Dioclezianu. Da a stizza, l'imperatore l'hà datu à l'archeri chì l'anu matraversatu di frezze.
A veduva, Irena, vense à piglià a salma di Bastianu per dalli una sepultura. U martiru respirava sempre. U si hà purtatu in casa, l'hà gueritu, è l'hà dumandatu di stassine piattu. Ma Bastianu, più decisu chè mai, s'hè impustatu per vede l'imperatore è dumandalli a libertà pè i cristiani. Quellu l'hà fattu tumbà à bastunate, cum'è un cane.
A legenda hà piaciutu tantu chì si ne sò servuti pittori, musicanti è pueti.
Etimolugia: da u grecu "sebastos" (carcu d'onori, venerabile).
Casate: Bastianacci, Bastianaggi, Bastianelli, Bastianesi, Bastiani, Bastianini, Sebastiani.
Nomi: Basch, Bast, Bästel, Basten, Bastiaan, Bastian, Bastiana, Bastiano, Bastianu, Bastiat, Bastien, Bastienne, Bastin, Bastina, Baustian, Sebass, Sébastian, Sebastiana, Sebastiane, Sebastiani, Sebastiano, Sébastien, Sébastienne, SebestyenSeva, Sevastiana, Sevastiane, Wastel.
Paesi è cità: Roma, Mannheim, Palma, Soissons, Oetting, Chiemsée (trasl. 9 dicembre). In Corsica: Arbellara, Castineta, Chigliacci di Campulori, Munticellu, u Silvarecciu, a Verdese.
Prutezzione: pulizzeri.
Fabianu era un laicu fattu papa in 236, mortu martiru u 20 gjhjennaghju 250.
Etimolugia: da "Fabius", casata rumana, da "faba" (a fava). Cugnomi simili eranu assai in usu in l'Antichità: Ciceru venia da "u ceciu" è Lentulu da "a lentichja". U nome Fabianu s'hè spartu in Inghilterra à i seculu XIII. A u seculu XIX ci hè nata a "Fabian Society", creata in l'onore di Fabiu Cuntactor, un omou puliticu rumanu di u seculu terzu nanzu à Cristu, sucietà chì ghjè diventata u Partitu travaglistu. Ne facianu parte i rumanzeri B. Shaw è H.Ghj. Wells.
Casate: Fabiani.
Nomi: Faba, Fabia, Fabian, Fabiana, Fabiane, Fabiano, Fabianu, Fabianus, Fabie, Fabien, Fabienne, Fabiola, Fabion, Fabis, Fabiu, Fava.
Litteratura: u feminile Fabiola hè statu messu à a moda da u rumanzu di Wiseman in u 1845.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 21 d'aostu

U 21 d'aostu hè u 233esimu ghjornu (u 234esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Cristofanu. Santu Lussoriu.
Cristofanu era un colossu di 4 metri. Era natu in Chanaan. Era tantu goffu chì u chjamavanu Reprobu. A so faccia paria un musu di cane.
Facia u suldatu in l'armata di Filippu di Lidia chì, à u seculu terzu, pussedia u più grande imperu d'Oriente. A so smania era di serve l'omu u più putente di a Terra. Un ghjornu hà vistu à Filippu spaventatu per avè intesu u nome di Satanassu. Allora, si hè dettu: "Ci deve esse qualchidunu più putente chè Filippu". E' ghjè partutu à circà u diavule. L'hà trovu, è ghjè diventatu u so servu.
Eccu chì passanu davanti à una croce. E' u diavule si mette à fughje. Ellu pensa: "Ci deve esse più putente chè u diavule".
Un rimitu li spiegò chì l'essere u più putente era u Cristu. Si truvavanu accantu à un fiume tumultuose.
- "Nimu u pò passà - disse u rimitu. Tù chì si grande, avereste da purtà nantu à e to spalle quelli chì u volenu francà".
E' cusì fece.
Un ghjornu purtava un zitellu, è quellu zitellu pisava più chè i grandi. Assai di più. Ghjunti nantu à l'altra sponda, disse:
- "Mi paria di avè u mondu nantu à e mio spalle".
- "Altru chè u mondu - disse u zitellu. Purtave quellu chì l'hà creatu. Eiu sò u rè chè tù circave. Oramai ùn ti chjamerai più Reprobu, ma Cristofanu, quellu chì porta à Cristu. Ciotta u bastone in terra.
E' u bastone si cuprì di frasche è datteri.
Vistu issu miraculu, capì chì avia trovu u so patrone. E' si fece cristianu.
L'arrestanu, u chjibbanu cù vincule in ferru, u lampanu in u focu, li mettenu nantu à u capu un cascu infiaratu, senza riesce à tumballu. Li tiravanu frezze è e frezze passavanu accantu. Finalmente l'anu tagliatu u capu. Era u 25 lugliu di l'annu 251. Nanzu di more, pregava u Signore di francà i Cristiani da i diavuli, a grandina, a pesta è a fame.
Etimolugia: da u gr. "khristos" (u Cristu) è "phoros" (chì porta).
Casate: Cristofani, Cristofari, Cristoffari, Cristofini.
Nomi: Chris, Christophe, Christopher, Chrystal, Cristobal, Cristof, Cristofanu, Cristoforo, Dofig, Kester, Kristof, Kristofer, Kristofor, Toffel, Töffel.
Paesi è cità: Gallarate.
Prutezzione: i viaghjadori (à pedi, à cavallu o in vittura); i messageri.
Arte: San Cristofanu u riprisentavanu davanti à e chjese cù statue gigante. A' l'entrata di cattedrale di Strasburgu, ci ne era una di dece metri. Dicianu chì e giuvanotte chì riescianu à strufinalli u nasu truvavanu maritu nanzu ch'ellu passi l'annu.
San Lussoriu hè un santu sardu, assuciatu qualchì volta à San Gavinu.
Nantu à a so tomba avianu fattu una chjesa. U nome si hè trasfurmatu in Lussurgiu.
I Pisani, grandi amatori di reliquie, si avianu pigliatu e so osse. In Pisa, San Lussoriu hè diventatu San Russore.
Lussoriu serebbi statu un suldatu chì si hè cunvertitu à u Cristianisimu dopu à avè lettu a Bibbia è, soprattuttu, i Salmi. U prefettu Delasiu u fece scapà accantu à u Foru Trajani, l'attuale Fordungranu.
Paesi è cità: Vignale (festa patrunale) è Zicavu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 21 d'aprile

U 21 d'aprile hè u 111$^u$ ghjornu di l'annu (u 112$^u$ sì hè bisestile) in u calendariu gregurianu. Restanu 254 ghjorni à a fine di l'annu.

## Nascite

* Gino Strada (21 d'aprile 1948-13 d'aostu 2021)
- 1958: Vlado Goreski, pittore di Macedonia. - 1988: Pedro Mosquera Parada, ghjucadore di ballò spagnolu.

## Celebrazioni
### Santi

Santu Anselmu.
Anselmu hè natu versu l'annu 1033 in a cità piemontese d'Aoste. Era un giovanu piacente, gentile, alegru, stimatu da l'omi, curtighjatu da e donne, ma ùn si sentia cù u babbu, un signoru duru è azezu.
Hà 20 anni quandu a mamma more. Tandu, parte da u castellu paternu nantu à un sumere, accumpagnatu da un servu, è giranduleghja sei anni, studiendu è dendusi bel tempu.
Hà 26 anni quand'ellu ghjunghje in Normandia, à l'abbazia di Beccus Herlevini, oghje Le Bec-Hellouin, dipartimentu di l'Eure. Ci hè statu 34 anni, prima cum'è elevu, dopu cum'è prufessore è abbate. Fece di Beccus un centru culturale assai impurtante.
Anselmu era tantu rinumatu chì Guglielmu u Cunquistadore, in puntu di morte (1087), u chjamò per ch'ellu u cunfessi; chì u papa Gregoriu Settimu (1073-1085) u fece vene in Roma per pudè - cum'ellu dicia - rispirà l'odore di e so virtù; chì u papa Urbanu Secondu (1088-1099) volse gode una stonda a so prisenza.
A' l'età di 60 anni, Anselmu hè statu fattu vescu di Canterbury è primatu d'Inghilterra. Era l'epica di a guerra di l'investiture, è Anselmu, chì avia più virtù è sapienza chè diplumazia è energia, debbe sbribbà è andassine in Roma duv'ellu stete duie volte trè anni.
A so disgrazia fù di vulè luttà contru à l'omossessualità, è ebbe à scumpete cù Gugliemu u Rossu, figliolu di Guglielmu u Cunquistadore, chì ghjera di a cunfraterna.
Anselmu hè mortu in Canterbury u 21 aprile 1109. Avia 76 anni. Ci sò chì u cunsidereghjanu cum'è u più grande filosofu è teolugu di u so seculu.
Etimolugia: da u germanicu "Ans", nome di dii, è "helm" (prutezzione, elmu).
Casate: Anselmi.
Nomi: Anse, Anseaume, Ansel, Anselma, Anselme, Anselmu, Anserme, Anzo, Enselin.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 20 di maghju

U 20 di maghju hè u 140esimu ghjornu (u 141esimu ghjornu s'è l'annata hè bisesta) di u calendariu gregorianu.

## Nascite

* 1915: u puliticante israelianu Moshe Dayan.

## Morte

* 1277: u papa Ghjuvanni XXI.

## Celebrazione
### I Santi

U Venerabile Albini. Santu Bernardinu di Siena.
Carlu Dumenicu Albini hè natu u 26 nuvembre 1790, in Menton, chì tandu dipendia da a principalità di Monacu.
A' 24 anni, hè fattu prete è entre in a Cungregazione di l'Oblati di Maria Immaculata, creata nove anni nanzu da Mgre Mazenod pè u serviziu di e Missioni è a direzzione di i seminarii.
In u 1835, sbarca in Corsica. Hà 45 anni. Fonda u Grande Seminariu cù u Patre Guibert, u futuru arcivescu di Parigi è cardinale.
L'annu dopu si stabilisce à u cunventu di Vicu duv'ellu more u 20 maghju 1839.
Una dumanda in beatificazione hè stata fatta in u 1894 è accettata in u 1915. U "decretum validitatis" hè statu pigliatu in u 1965. Forse chì, un ghjornu, u Patre Albini serà beatificatu è canunizatu.
Bernardinu hè natu, in Massa Marittima, l'8 sittembre 1830 è hà studiatu e Sante Scritture in Siena. A' 22 anni, hè entratu indì i frati Franciscani di l'Osservanza. A' 24 anni, per via di a so cultura è di a so eloquenza, li anu datu per missione di predicà, è cusì fece tutta a son vita.
In Toscana, ùn predicava micca in latinu, cum'ella usava tandu, ma in a lingua di u populu, issa parlata toscana messa à a moda un seculu nanzu da Dante Alighieri è chì diventerà a lingua di tutta l'Italia.
In e so prediche, Bernardinu avia per tema maggiore: "A salvezza vene da u nome di Ghjesù" è, dapertuttu, facia scrive e trè lettere I.H.S. chì volenu dì: Ghjesù, Omu è Salvadore.
San Bernardinu di Siena hè mortu frustu da e fatighe à 64 anni, in Aquila, u 20 maghju 1444, a vigilia di l'Ascensione.
Etimolugia casate è nomi: V. Bernardu (20 agostu).
Paesi è cità: Siena, Carpi. In Corsica: Matra, U Favalellu di Boziu, Pedipartinu.
Prutezzione: Bernardinu hè u santu patrone di i ghjurnalisti è publicitarii.

## Ligami

* Archiviu 2006-04-22 at the Wayback Machine L'almanaccu 2006 di l'Adecec